Diari Oficial de la Generalitat Valenciana


Sumari del DOGV 2800, del 26-07-1996 (1996/838919)

RESOLUCIÓ de 27 de maig de 1996, del president de la Comissió Territorial d'Urbanisme d'Alacant, per la qual es fa públic l'Acord de la Comissió Territorial d'Urbanisme de 8 de març de 1996, relatiu a l'aprovació definitiva de la modificació puntual de les normes subsidiàries del municipi de Monforte del Cid, relativa als plans especials de reforma interior números 2, 3 i 4.
-----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   2800

Data del DOGV
:   26-07-1996

Secció del DOGV
:   ALTRES DISPOSICIONS

Número del document
:   1996/838919


Data del document
:   27-05-1996

Organisme emissor
:   Conselleria d'Obres Públiques,Urbanisme i Transports

Tipus de document
:   Resolució

RESOLUCIó de 27 de maig de 1996, del president de la Comissió Territorial d'Urbanisme d'Alacant, per la qual es fa públic l'Acord de la Comissió Territorial d'Urbanisme de 8 de març de 1996, relatiu a l'aprovació definitiva de la modificació puntual de les normes subsidiàries del municipi de Monforte del Cid, relativa als plans especials de reforma interior números 2, 3 i 4.   
La Comissió Territorial d'Urbanisme, en la sessió del dia 8 de març de 1996, va adoptar l'acord següent:  
«Vist l'expedient de referència i d'acord amb els següents:  
Antecedents de fet  
Primer  
L'Ajuntament, en la sessió plenària de 6 de juliol de 1995, va acordar-ne l'aprovació provisional, després de complir els tràmits d'aprovació inicial, el 23 de novembre de 1994 i exposició pública, mitjançant anuncis apareguts en el Butlletí Oficial de la Província, de 14 de gener de 1995; en el Diari Oficial de la Generalitat Valenciana, de 15 de febrer de 1995, i en un dels diaris de major difusió provincial, el 15 de febrer de 1995; sense que s'hi hagen presentat al·legacions.   
Segon  
La documentació està integrada per memòria (informativa i justificativa) i normes urbanístiques.  
Tercer  
La finalitat d'aquest expedient és la modificació de les condicions urbanístiques establides en les normes subsidiàries per als plans especials de reforma interior 2, 3 i 4 d'ús industrial.  
Es justifica en la falta de desenvolupament dels plans esmentats, a conseqüència de l'escàs aprofitament en permetre una ocupació màxima del 25% de la seua superfície i exigir 2.000 metres quadrats com a parcel·la mínima amb una planta i 8,00 metres d'alçada local.  
Així mateix, es fa constar que moltes de les indústries actualment en funcionament, ocupen una superfície bastant superior al 25%, amb la qual cosa quedarien fora d'ordenació quan es desenvoluparan els plans especials de reforma interior.  
Quart  
La modificació proposada es concreta en:  
- Alçades i ocupació: mantenir l'alçada màxima de 8,00 metres a cara inferior de l'últim entramat o cintra, admetre dues plantes en compte d'una.  
L'ocupació màxima en planta: del 25%, passarà al 60%.  
- Parcel·la mínima: la parcel·la mínima actual de 2.000 metres quadrats, es redueix a 1.500 m2.  
Consideracions tecnicojurídiques  
Primera  
La tramitació s'estima correcta d'acord amb el que estableixen l'article 114 per remissió de l'article 128.1 del Text Refós de la Llei sobre Règim del Sòl i Ordenació Urbana, aprovat pel Reial Decret Legislatiu 1/1992, de 26 de juny, i els articles 125 a 130 del Reglament de Planejament, per remissió del 161.1 del mateix text legal.  
Segona  
La documentació s'estima completa de conformitat amb l'article 72.4 del Text Refós de 1992 i els articles del 37 al 42 del Reglament de Planejament, atés l'abast de la proposta presentada.  
Tercera  
Pel que fa a la modificació tramitada, es pot considerar en termes generals correcta.  
Quarta  
Per resolució de 14 de febrer de 1996 del conseller d'Obres Públiques, Urbanisme i Transports, publicada en el Diari Oficial de la Generalitat Valenciana número 2.701, de 4 de març de 1996, s'ha concedit una pròrroga perquè els instruments de planejament que es van presentar en aquesta Conselleria d'Obres Públiques, Urbanisme i Transports abans que haguera transcorregut el primer any de vigència de la Llei Reguladora de l'Activitat Urbanística, es puguen continuar tramitant i aprovant d'acord amb les disposicions de la legislació anterior.  
Cinquena  
La Comissió Territorial d'Urbanisme és l'òrgan competent per a l'adopció d'aquest acord, a l'empara del que disposen l'article 118.3.a) del Text Refós de la Llei sobre Règim del Sòl i Ordenació Urbana de 1992 i l'article 15.10 del Reglament dels òrgans Urbanístics de la Generalitat Valenciana, aprovat pel Decret 137/1990, de 30 de juliol, del Consell.  
Vistos els preceptes legals esmentats, la Llei de Règim Jurídic de les Administracions Públiques i del Procediment Administratiu Comú i la resta de normativa aplicable, la Comissió Territorial d'Urbanisme, acorda:  
Aprovar definitivament la modificació puntual de les normes subsidiàries del municipi de Monforte del Cid, relativa als plans especials de reforma interior números 2, 3 i 4. L'Ajuntament ha de publicar íntegrament en el Butlletí Oficial de la Província d'Alacant les normes urbanístiques que es modifiquen, a fi que vigesquen, d'acord amb el que estableixen l'article 124 del Text Refós de la Llei sobre el Règim del Sòl i Ordenació Urbana, aprovat pel Reial Decret Legislatiu 1/1992, de 26 de juny, i l'article 70 de la Llei 7/1985, de 2 d'abril, Reguladora de les Bases de Règim Local. També s'haurà de notificar el contingut d'aquest acord a tots els interessats que apareguen en l'expedient.  
Contra aquest acord, que no posa fi a la via administrativa, s'hi podrà interposar un recurs ordinari davant el conseller d'Obres Públiques, Urbanisme i Transports, en el termini d'un mes, segons disposen els articles de 114 al 116 de la Llei de Règim Jurídic de les Administracions Públiques i del Procediment Administratiu Comú i 23.1 del Reglament dels òrgans Urbanístics de la Generalitat Valenciana.»  
Alacant, 27 de maig de 1996.- El president de la Comissió Territorial d'Urbanisme: Fernando Modrego Caballero.